armvectores/hy_wikipedia_2023 huggingface dataset:
Սյուզան Նև

Սյուզան Նև (1939, Լոնդոն, Միացյալ Թագավորություն), անգլիացի կինոդերասանուհի, ով հիմնականում հայտնվում էր բրիտանական հեռուստատեսությունում 1960-ական թվականներին, ներառյալ Իզաբել Արչերի գլխավոր դերի կերտումը BBC-ով հեռարձակվող Հենրի Ջեյմսի «Կնոջ դիմանկարը» 1968 թվականի ադապտացիայում, որի համար նա արժանացել է «Նշանավոր հեռուստատեսային անհատականություն» մրցանակին «Pye Color Television Awards»-ի ժամանակ։ 
Նևը առաջին անգամ գրավել է հանրության ուշադրությանը որպես Էթել Բրաուն 1962 թվականին Ռիչմալ Քրոմփթոնի Վիլիամ գրքի շարքերի հիման վրա նկարահանված հեռուստասերիալում։ Նա հետագայում ունեցել է գլխավոր դերեր «Մաքսանենգների ծոց» ֆիլմում (1964) և  «Նոտր Դամի կուզը» (1966) դրամատիզացիայում՝ հանդես գալով որպես Ֆլյոր դե Լիզ։ Նրա կարիերայի վերելքը եկավ BBC-ի «The Forsyte Saga» (1967) առաջատար արտադրության շնորհիվ, որի ժամանակ նա կերտում էր Հոլի Ֆորսայթի դերը։ 
«Կնոջ դիմանկար»-ից հետո, Նևը շարունակեց հայտնվել հեռուստատեսային դրամաներում, ներառյալ դասական ստեղծագործությունների հետագա ադապտացիաներում, ինչպես «Բել Ամի»-ն (1971)։ Նա նաև ունեցել է կրկնվող դեր որպես Մերի՝ Հրամանատար Ստրեյքերի կինը գիտական գեղարվեստական «UFO» (1970-71) հեռուստատեսային շարքում :
Նևը հայտնվել է մի քանի ֆիլմերում այդ թվում և «Play It Cool» (1962), « Naked Evil »(1966), «Mosquito Squadron»(1969), և «Scrooge»(1970): Նա վերջին անգամ  հեռուստատեսությունում հայտնվել է «Սարսափելի» (1983) շարքում։ Նևը կարիերայի վերջին եղել է դրամայի ուսուցիչ։


== Ծանոթագրություններ ==
Տախո (գետ)

Տախո (իսպ.՝ Tajo [ˈtaxo]; պորտ.՝ Tejo; լատ.՝ Tagus; Հին հունարեն։ Τάγος Տագոս), գետ Իսպանիայում և Պորտուգալիայում, Պիրենեյան թերակղզու ամենաերկար գետը։
Երկարությունը 1010 կմ է, ավազանը՝ 81 հազար կմ2։ Սկիզբ է առնում Ունիվերսալես լեռներից, հոսում Մեսետա սարահարթով ու Պորտուգալական դաշտավայրով և առաջացնելով էստուար, թափվում Ատլանտյան օվկիանոս։
Սնումը անձրևային է, հորդանում է նոյեմբեր֊մարտին։ Ջրի միջին ծախսը Իսպանիայի և Պորտուգալիայի սահմանում 438 մ3/վրկ է։ Ջրերն օգտագործվում են ոռոգման համար։ Կա հէկ։
Նավարկելի է 185 կմ։ Տախոյի ափերին են Տոլեդո և Լիսաբոն քաղաքները։
1850

1850 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1850 թվականն է, 
XIX դարի 50-րդ տարին։


== Դեպքեր ==
Ապրիլի 4 - Լոս Անջելեսը (ԱՄՆ) կազմվում է որպես քաղաք
Ապրիլի 15 - Սան Ֆրանցիսկոն (ԱՄՆ) կազմվում է որպես քաղաք
Հունիսի 3 - Կանզաս Սիթին (ԱՄՆ) կազմվում է որպես քաղաք
Օգոստոսի 28 - Ռիխարդ Վագների Լոենգրին օպերայի առաջին ներկայացումը
Սեպտեմբեր 9 - Կալիֆոռնիան դարձավ ամերիկյան 31-րդ նահանգը
Հոկտեմբերի 1 - Սիդնեյի Համալսարանի (Ավստրալիա) հիմնադրումը
Երևանում հիմնադրվում է իգական ուսումնարան


== Ծնունդներ ==
Հունվարի 9 - Իվան Մուշկետով, ռուս երկրաբան և աշխարհագրագետ
Փետրվարի 22 - Ֆեոդոր Վասիլև, ռուս նկարիչ
Զախարի Ստոյանով, բուլղար գրող, հասարակական գործիչ
Հունվարի 15 - Միհայ Էմինեսկու, ռումինացի բանաստեղծ (վ. 1889)
Հունվարի 15 - Սոֆյա Կովալևսկայա, ռուս մաթեմատիկոս և գրող (վ. 1891)
Մարտի 7 - Թոմաշ Մասարիկ, Չեխոսլովակիայի նախագահ (վ. 1937)
Մայիսի 13 - Մոդեստ Չայկովսկի, ռուս դրամատուրգ, Պյոտր Չայկովսկու եղբայրը (վ. 1916)
Հունիսի 26 - Պյոտր Մելիքիշվիլի, խորհրդային քիմիկոս
Հունիսի 27 - Իվան Վազով, բուլղարացի գրող (վ. 1921)
Հուլիսի 6 - Գի դը Մոպասան, ֆրանսիացի գրող (վ. 1893)
Նոյեմբերի 13 - Ռոբերտ Լուիս Սթիվենսոն, անգլիացի գրող (վ. 1894)


== Մահեր ==
Հուլիսի 2 - Ռոբերտ Փիլ, Միացյալ Թագավորության վարչապետ (ծ. 1788)
Հուլիսի 9 - Սեյիդ Ալի-Մուհամմեդ, Բաբիների ապստամբության ղեկավար (ծ. 1819)
Հուլիսի 9 - Զաքարի Թեյլոր, ԱՄՆ նախագահ (ծ. 1784)
Օգոստոսի 17 - Խոսե Սան Մարտին, հարավամերիկյան երկրների անկախության պատերազմների հերոս (ծ. 1773)
Օգոստոսի 18 - Օնորե դը Բալզակ, ֆրանսիացի գրող (ծ. 1799)
Օգոստոսի 26 - Լուի Ֆիլիպ, Ֆրանսիայի թագավոր (ծ. 1773)
Ծաղկարի (այլ կիրառումներ)

Ծաղկարի անվանումը կարող է վերաբերել.

Ծաղկարի (գետ), գետ Հայաստանի Սյունիքի մարզում։
Ծաղկարի (լիճ), լիճ Հայաստանի Սյունիքի մարզում։
Գեղանուշ (գյուղ), գյուղ Արևմտյան Հայաստանում։
Էլմիրա Սուլեյմանովա

Էլմիրա Թեյմուր կըզը Սուլեյմանովա (ադրբ.՝ Süleymanova Elmira Teymur qızı, հուլիսի 17, 1937(1937-07-17), Բաքու, Ադրբեջանական ԽՍՀ, ԽՍՀՄ), Ադրբեջանի Հանրապետության պետական գործիչ, Ադրբեջանի Հանրապետության Մարդու իրավունքների պաշտպան (2002-2019), քիմիական գիտությունների դոկտոր (1980), պրոֆեսոր (1981);


== Կենսագրություն ==
Էլմիրա Սուլեյմանովան ծնվել է 1937 թվականի հուլիսի 17-ին Բաքվում։ 1944-1954 թվականներին սովորել է Բաքվի թիվ 134 միջնակարգ դպրոցում։ 1955-1959 թվականներին սովորել է Ադրբեջանի պետական համալսարանի (ներկայիս Բաքվի պետական համալսարան) քիմիայի ֆակուլտետում։ Այդ ժամանակից աշխատել է Ադրբեջանի Գիտությունների ազգային ակադեմիաի նավթաքիմիական գործընթացների ինստիտուտում։ Աշխատել է որպես լաբորանտ, գիտաշխատող, լաբորատորիայի տնօրեն։ Ներկայումս ավագ գիտաշխատողն է։


== Գիտական գործունեություն ==
1967- քիիական գիտությունների թեկնածու,
1980- գիտությունների դոկտոր,
1982- պրոֆեսոր։
1997 թվականից-Նյու Յորքի գիտությունների ակադեմիայի անդամ է։
Ավելի քան 200 գիտական աշխատությունների և 40 գյուտերի հեղինակ է։


== Աշխատանքային գործունեություն ==
Էլմիրա Սուլեյմանովան Ադրբեջանի Կանանց և զարգացման կենտրոնի հիմնադիրն ու նախագահն է։ ԽՍՀՄ Գերագույն խորհուրդի հրամանով պարգևատրվել է «Պատվո» շքանշանով և «Աշխատանքի վետերան»ի մեդալով։ 2002 թվականի հուլիսի 2-ին ընտրվել է Ադրբեջանի մարդու իրավունքների պաշտպան (օմբուդսմեն)։ 2007 թվականի հուլիսի 16-ին Ադրբեջանի Հանրապետության նախագահի հրամանագրով պարգևատրվել է «Փառքի շքանշան»ով։ 2010 թվականի մարտի 5-ին վերընտրվեց Ադրբեջանի մարդու իրավունքների պաշտպան նոր ժամկետով։


== Ծանոթագրություններ ==
Վլադիմիր Գրիգորյան

Անվան այլ կիրառումների համար տե՛ս՝ Վլադիմիր Գրիգորյան (այլ կիրառումներ)Վլադիմիր Թորգոմի Գրիգորյան (մարտի 22, 1951(1951-03-22), Լենինական, Հայկական ԽՍՀ, ԽՍՀՄ), հայ իրավաբան, Երևան քաղաքի Էրեբունի և Նուբարաշեն վարչական շրջանների ընդհանուր իրավասության դատարանի դատավոր։


== Կրթություն ==
1968-1973 թթ. սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեությունը ==
1973-1978 թթ. - Ղուկասյանի շրջանի ներքին գործերի բաժնի քննիչ։
1978-1982 թթ. - ՀԽՍՀ ներքին գործերի մինիստրության քննչական վարչության ավագ քննիչ։
1982-1985 թթ. - ՀԽՍՀ դատախազին առընթեր հատկապես կարևոր գործերի քննիչ։
1985-1993 թթ. - Երևան քաղաքի Մաշտոցի շրջանի դատախազ։
1993-1996 թթ. - ՀՀ գլխավոր դատախազության քննչական վարչության պետ։
1996-1999 թթ. - Արաբկիր համայնքի դատախազ։
1999-2004 թթ. - Մալաթիա-Սեբաստիա համայնքի դատախազ։
2004-2007 թթ. - ՀՀ գլխավոր դատախազության նախաքննության և հետաքննության օրինականության նկատմամբ հսկողություն իրականացնող վարչության պետ։
2008-2009 թթ. - ՀՀ ոստիկանության քննչական գլխավոր վարչության հսկող-մեթոդական և վերլուծական վարչության պետ։
2009 թ. - ՀՀ ոստիկանության քննչական գլխավոր վարչության հատկապես կարևոր գործերի քննության վարչության պետի տեղակալ։
2009 թ. դեկտեմբերի 30-ին ՀՀ Նախագահի հրամանագրով նշանակվել է Երևան քաղաքի Էրեբունի և Նուբարաշեն վարչական շրջանների ընդհանուր իրավասության դատարանի դատավոր։


== Մահափորձ ==
1994 թ. հունիսի 2-ին նրա վրա կատարվել է մահափորձ, սակայն նա ողջ է մնացել։ Հետագայում մահափորձի կատարման համար մեղադրանք է առաջադրվել այսպես կոչված «Արմեն Տեր-Սահակյանի բանդային» և Վանո Սիրադեղյանին։


== Ծանոթագրություններ ==
Վորստ (համայնք)

Վորստ (հոլ.՝ Voorst ( արտասանություն)), համայնք Նիդերլանդների Խելդերլանդ մարզում։ Տարածքը 123,11 կմ² է, բնակչությունը՝ 23.596 (2011 թ.)։ Մեկ շնչի տարեկան միջին եկամուտը 13.200 եվրո է։
Ոստիկանության գեներալ-մայոր

Ոստիկանության գեներալ-մայորի հատուկ կոչումը պատկանում է բարձրագույն կոչումների թվին և շնորհվում ոստիկանության ծառայողներին ՀՀ Նախագահի կողմից։ Այն առաջին բարձրագույն ապայական կոչումն է (ցածր է ոստիկանության գեներալ-լեյտենանտի հատուկ կոչումից)։
Ստորև ներկայացված է ոստիկանության գեներալ-մայորի հատուկ կոչում ունեցող անձանց ցանկը։ Ներկայացված են միայն այն անձինք, ում կոչումը շնորհվել է ՀՀ Նախագահ Ս. Սարգսյանի կողմից (2008 թ. ապրիլի 9-ից առ այսօր)։ Մինչ այդ կոչում ստացածների ցանկը կտեղադրվի տվյալների ձեռքբերումից հետո։


=== Ոստիկանության գեներալ-մայորներ ===
     Ներկայումս գտնվում է ոստիկանությունում ծառայության մեջ


== Կոչում ունեցող այլ անձինք ==
Ներսես Հենրիկի ՆԱԶԱՐՅԱՆ (15.09.2006) - Հայաստանի Հանրապետության ոստիկանության Երևանի քաղաքային վարչության պետ։
Արամ Մայի ԶԱՔԱՐՅԱՆ (15.04.2005) - Հայաստանի Հանրապետության ոստիկանության պետական պահպանության վարչության պետ։
Գագիկ Սարգսի ՀԱՄԲԱՐՁՈՒՄՅԱՆ (2003) - Հայաստանի Հանրապետության ոստիկանության քննչական գլխավոր վարչության պետ։
Արարատ Սմբատի ՄԱՀՏԵՍՅԱՆ (23.08.2001) - Հայաստանի Հանրապետության ներքին գործերի նախարարի առաջին տեղակալ։
Ռոման Հակոբի ԿԱՐԱ-ՊՈՂՈՍՅԱՆ (24.02.1993) - Հայաստանի Հանրապետության ներքին գործերի փոխնախարար (ն/ծ)։


== Ծանոթագրություններ ==
Գրապայքար

Գրապայքար, 1840-1870-ական թթ․ մղված բանավեճ-պայքար հայոց գրական լեզվի շուրջը։ Հայ մտավորականության մի մասը (գրաբարյաններ) լուսավորչական եկեղեցու հետ պաշտպանում էր հին գրական հայերենը՝ գրաբարը, նոր ժամանակներում իբրև գրական լեզու օգտագործելու ծրագիրը։ Մտավորականության մյուս մասը (աշխարհաբարյաններ) պաշտպանում էր նոր գրական հայերենը կամ աշխարհաբարը իբրև համազգային գրական լեզու օգտագործելու գաղափարը։ Գրաբարյանները ելնում էին այն բանից, որ գրաբարը մշակված, դարերի ավանդույթ ունեցող և հարուստ գրականությամբ ներկայացված լեզու է, միասնական՝ հայության բոլոր հատվածների համար, իսկ աշխարհաբարն անմշակ է, զուրկ գրական մեծ ավանդույթից, բաժանված մի քանի ճյուղի։ Աշխարհաբարյանների հիմնական կռվանն այն էր, որ աշխարհաբարը, թերություններով հանդերձ, հասկանալի է ժողովրդին, նրանով հնարավոր է հաղորդակցվել զանգվածների հետ, կազմակերպել ժողովրդական կրթության ու մշակութային զարգացման գործը, իսկ գրաբարը, իր արժանիքներով հանդերձ, անհասկանալի է ժողովրդին, ուստի ոչ պիտանի ամբողջ հայության հասարակական ու մշակութային զարգացման համար։ Արևելահայերի մեջ աշխարհաբարի եռանդուն պաշտպաններն էին Խաչատուր Աբովյանը, Գ․ Պատկանյանը, Ս․ Նազարյանը, Մ․ Նալբանդյանը, Ս․ Մանդինյանը և ուրիշներ, արևմտահայերի մեջ՝ Գ․ Այվազովսկին, Ղ․ Ալիշանը, Ա․ Այտընյանը, Ն․ Ռուսինյանը, Հ․ Սվաճյանը, Մ․ Չերազը և ուրիշներ։ Գրաբարն իբրև գրական լեզու օգտագործելու կողմնակիցներից էին Մ․ Թաղիադյանը, Խ․ Ավետումյանցը, Մ․ Խրիմյանը (գործունեության առաջին շրջանում), Ա․ Մուրադյանը և ուրիշներ։ Նախապես, 1830-1840 թթ.-ին, որոշ աշխարհաբարյաններ (Խ․ Աբովյան և ուրիշներ) ծրագրում էին աշխարհաբարը մշակելու միջոցով հետագայում անցնել գրաբարի գործածությանը, սակայն 1850-ական թթ․ աշխարհաբարի պաշտպանների համար պարզ դարձավ, որ գրաբարը երբևէ չի կարող դառնալ հայոց ընդհանուր գրական լեզու։


== Արդյունքը ==
Հաղթեցին աշխարհաբարյանները, քանի որ պատմական զարգացման ուժով հաղթանակեց ժողովրդին հասկանալի լեզուն՝ նոր գրական հայերենը, որն իր երկու ճյուղով դարձավ համահայկական ազգային լեզու։
Խոտհարքաշրջանառություն

Խոտհարքաշրջանառություն, բնական ու ցանովի խոտհարքների արդյունավետ օգտագործման համակարգ, որն ընդգրկում է միմյանց հաջորդող ցանքաշրջանառություններ։ Խոտհարքաշրջանառությունը ներառնում է հողամասերում խոտհունձն սկսելու ժամկետների հաջորդափոխություն (ըստ տարիների), խնամքի միջոցառումներ՝ պարարտացում, ոռոգում, խոտասերմերի ենթացանք, խոտաբույսերի հունձ՝ աշնանախոտի արածեցման հետ։ Խոտհարքաշրջանառություն կիրառելիս միանման խոտհարքը բաժանում են 4 - 6 մասի, որի խոտածածկը հնձում են ըստ տարիների, գերակշռող բույսի վեգետացիայի տարբեր փուլերում՝ սերմերը հասունանալուց հետո։
Մեծ Տիգիլ

Մեծ Տիգիլ (ռուս.՝ Большой Тигиль), գետ Կամչատկա թերակղզու հյուսիսարևելյան մասում։ Գետի երկարությունը 55 կմ է, ավազանի տարածքը 510 կմ2։ Հոսում է Օլյուտորսկի շրջանում, Կամչատկայի երկրամասում։ Թափվում է Բերինգի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000002310
Հիդրոլոգիական ուսումնասիրությունների կոդը - 120000231
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Bad Liar (երգ, Imagine Dragons)

«Bad Liar», ամերիկյան ռոք խումբ Imagine Dragons-ի երգը։ Երգը թողարկվել է 2018 թվականի նոյեմբերի 6-ին Interscope և KIDinaKORNER լեյբլների կողմից, որպես նրանց 4-րդ ստուդիական ալբոմ՝ Origins-ի 4-րդ սինգլ։ Երգը գրվել է Imagine Dragons-ի, Էյջա Ոլքմանի և Ջորգեն Օդեգարդի կողմից։ Երգի պրոդյուսերը Օդեգարդն էր։
«Bad Liar»-ը US Billboard Hot 100-ում զբաղեցրել է 56-րդ հորիզոնականը։ Այն գլխավորել է Չեխիայի և Լատվիայի հիթ շքերթները, մտել է Բելգիայի, Ֆինլանդիայի, Սլովակիայի և Շվեյցարիայի հիթ շքերթների լավագույն տասնյակում, ինչպես Ավստրալիայի, Ավստրիայի, Գերմանիայի, Իտալիայի, Նոր Զելանդիայի, Նորվեգիայի, Լեհաստանի, Սինգապուրի և Շվեդիայի հիթ շքերթների լավագույն 20-ում։ 2019 թվականի մայիսի 31-ին թողարկվել է երգի «մաշկված» տարբերակը՝ «Bad Liar- Stripped» անվանումով։


== Նախապատմություն ==
«Bad Liar»-ը համաղինակել է Imagine Dragons-ի գլխավոր վոկալիստ Դեն Ռեյնոլդսը և նրա կինը՝ Էյջա Ոլքմանը, մինչև առանձնացումը։ Սակայն, Ռեյնոլդսը հայտարարեց, որ զույգը չի բաժանվել ամունալուծությունից հետո։
Նորվեգական ալտերնատիվ ռոք-խումբ Մարաթոնը հայտարարեց, որ նրանց «Blood Music» սինգլի շապիկի նկարը նույնն է, ինչ Imagine Dragons-ի «Bad Liar» երգի շապիկի նկարը՝ բացի գունավորումից։ Մարաթոնի սինգլը թողարկվել է 2018 թվականի փետրվարին, մինչ Imagine Dragons-ի երգը թողարկվել է 6 ամիս ուշ՝ 2018 թվականի նոյեմբերին։ Չնայած անժխտելի ընդհանուր արվեստի գործին՝ Մարաթոնը հայտարարեց, որ նրանք գնել են արվեստի գործը Beeple_crap անունով նկարչից, բայց նրանք չունեին որևէ գործարք՝ կապված նկարի բացառիկ իրավունքերի հետ։


== Քննադատություն ==
Idolator-ը երգն անվանեց «դաժան, ազնիվ բաժանման հիմն», և նմանեցրեց այն «կոպիտ և մաշկված մեջքի»։ Billboard-ը երգի լիրիկական ծանրությունը համեմատեց խմբի «Demons» երգի հետ
։


== Տեսահոլովակ ==
Երգի տեսահոլովակը թողարկվեց 2019 թվականի հունվարի 24-ին։ Տեսահոլովակը կենտրոնացված է ավագ դպրոցի զույգի շուրջը, մինչդեռ տեսահոլովակի ընթացքում խումբը տարբեր ժամանակներում երգում էր դպրոցի ավտոկայանատեղիում։ Տեսահոլովակը շարունակվում է սարսափելի երանգի, մուգ ստվերների և գեղարվեստական լեվիտացիայի ավելացմամբ։ Տեսահոլովակի ռեժիսորը Ռայան Ռայխենֆելդն էր։ Նկարահանումները տեղի են ունեցել Green Valley High School-ում Հենդերսեն, Նևադայում։ Տեսահոլովակում նկարահանվել է պարուհի Օթմ Միլլերը՝ Մարիսսա Օսաթոյի խորեագրաֆիայով
։


== Կենդանի կատարում ==
Երգն առաջին անգամ կենդանի կատարվել է Նևադա, Լաս Վեգասի Cosmopolitan-ում։ Ինչպես նաև 2019 թվականի Ֆուտբոլի ազգային քոլեջի առաջնության կեսգիշերյան միջացառմանը։


== Անձնակազմ ==
Դեն Ռեյնոլդս - գլխավո վոկալիստ, ստեղնաշար
Ուեյն Սերմոն - կիթառ, աջակցող վոկալիստ
Դանիել Պլատցման - հարվածային գործիքներ, ջութակ, աջակցող վոկալիստ
Բեն Մակկի - բաս կիթառ, սինթեզատոր, աջակցող վոկալ
Ջորգեն Օդեգարդ - պրոդյուսեր


== Հիթ-շքերթներ ==
Illegal chart entered Ireland4|36


== Հավաստագրեր ==


== Թողարկման պատմություն ==


== Ծանոթագրություններ ==
(4344) Բաքստեհուդ

(4344) Բաքստեհուդ (անգլ.՝ Buxtehude), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 11-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,10633 ա. մ., առավելագույնը մոտենում է 2,7245 ա. մ. հեռավորության վրա և հեռանում 3,4882 ա. մ.։ Արեգակի շուրջ մեկ ամբողջական պտույտ է կատարում 1999,72 երկրային օրվա ընթացքում, իր ուղեծրով շարժվելով միջինում 0,180025 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4344) Բաքստեհուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոզդնյակովո (գյուղ, Բարյատինսկի շրջան)

Անվան այլ կիրառումների համար տե՛ս՝ ՊոզդնյակովոՊոզդնյակովո (ռուս.՝ Поздняково), գյուղ Ռուսաստանի Կալուգայի մարզի Բարյատինսկի շրջանի կազմում։
Բնակչությունը 2009 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լորենցո դի Կրեդի

Լորենցո  դի  Կրեդի (իտալերեն՝ Lorenzo di Credi, մոտ 1459, Ֆլորենցիա - հունվարի 12, 1537, Ֆլորենցիա), վերածննդի իտալացի նկարիչ և քանդակագործ, հայտնի է իր կրոնական նկարներով։ Նա ազդեցություն է ունեցել  Լեոնարդո Դա Վինչիի ստեղծագործությունների վրա և հետագայում ինքն է  մեծապես ազդվել  նրա կողմից։


== Կյանք ==

Ծնվել է Ֆլորենցիայում՝ ոսկերչի ընտանիքում (Դի Օդերիգո Բարդուչի), 1480 թվականներից աշխատել է Անդրեա դել Վերոկիոյի արհեստանոցում։  Իր վարպետի մահից հետո նա շարունակեց արհեստանոցի աշխատանքները։ Պիստոյա Մայր տաճարի համար ավարտել է «Մադոննան Սրբերի հետ» կտավը, որը մասամբ նկարել էր իր ուսուցիչ  Անդրեա դել Վերոկկիոն, բայց կիսատ էր մնացել,  երբ նա մեկնել էր  Վենետիկ։
Նրա վաղ տարիքի աշխատանքներից են «Հիսուսի կնունքը» Ուֆֆիցիում, «Տիրամայրը մանկան հետ» Թուրինի Սաբաուդա պատկերասրահում,   «Մանկան երկրպագումը» Վենետիկի Քուերինի Ստամպալիայում։  Ավելի ուշ ժամանակաշրջանի են պատկանում «Տիրամայրը և Սրբերը» (1493 թվական, Լուվր, Փարիզ) և «Մանկան երկրպագումը» (Ուֆիցի)։ Ֆիեզոլեում նա վերանորոգեց Սան Դոմինիկոյի Ֆրա Անջելիկո եկեղեցու խորանի վահանակները։
Լորենցոյի հասուն աշխատանքները՝ «Խաչելությունը» (Գոտինգեմի քաղաքային թանգարանում), «Հովիվիների երկրպագումը» (Ուֆֆիցի), «Հայտնությունը»   (Քեմբրիջում) և «Տիրամայրը և Սրբերը» (Պիստոիայում) մեծ ազդեցություն են կրել  Ֆրա Բարտոլոմեո,  Պիետրո Պերուջինո և երիտասարդ Ռաֆայելից։
Վերջին ժամանակներում Կրեդիի գործերից մեկը մեծ ուշադրություն գրավեց, երբ գիտնականները համեմատեցին Լեոնարդո Դա Վինչիի Մոնա Լիզայի դեմքը և Կատերինա Սվորզայի դեմքը՝ նկարված նրա կողմից։ Կատերինա Սվորզան  Իտալիայի Ռոմանիա մարզի Ֆորլիի և Իմոլայի  Լեդին էր ավելի ուշ՝ Սեզար Բորջիայի կալանավորը։ Դիմանկարը նաև հայտնի  նաև Ժասմինի տիկինը «Ժասմինի տիկինը»անվամբ, որը հայտնի է Ֆորլիի սրահում։


== Պատկերասրահ ==

		
		
		
		
		


== Ծանոթագրություններ ==
Պատրիկ Ահերն

Պատրիկ Բարթոլոմյու Ահերն (իռլանդերեն՝ Pádraig Parthalán Ó hEachthairn, անգլ.՝ Patrick Bartholomew Ahern) (ավելի հայտնի է որպես Բերտի Ահերն, անգլ.՝ Bertie Ahern, սեպտեմբերի 12, 1951(1951-09-12)[…], Drumcondra, Dublin City Council, Դուբլին, Լենստեր, Իռլանդիա), իռլանդացի քաղաքական գործիչ։ 1997 թվականի հունիսից 2008 թվականի մայիսը Իռլանդիայի վարչապետն էր։


== Կենսագրություն ==
Ծնվել է 1951 թվականի սեպտեմբերի 12-ին Դուբլինում՝ Իռլանդիայի անկախության շարժմանը մասնակցող ակտիվիստների ընտանիքում։ 17 տարեկանում միացել է «Ֆիաննա Ֆայլ» ազատական-​​քաղաքական կուսակցության շարքերին։ 1977 թվականին առաջին անգամ ընտրվել է խորհրդարանում։ 1986-1987 թվականներին Դուբլինի քաղաքապետն էր։ 1987-1991 թվականներին աշխատանքի նախարարն էր, իսկ 1991-1994 թվականներին՝ Ֆինանսների նախարարը։ Այդ ընթացքում՝ տարբեր կառավարական կոալիցիաների ձևավորման ժամանակ, վաստակել է հմուտ բանակցողի համբավ։
1994 թվականի վերջին՝ հանրապետական կառավարության հրաժարականից հետո, Ալբերտ Ռեյնոլդսը ընտրվել է Ֆիաննա Ֆայլի ղեկավար և դարձել ընդդիմության առաջնորդ։ 1997 թվականի ընտրություններում հաղթելուց հետո «Ֆիաննա Ֆայլը» առաջադեմ դեմոկրատների կուսակցության հետ ձևավորել է կոալիցիոն կառավարություն, և Ահերնը դարձել է Իռլանդիայի պատմության մեջ ամենաերիտասարդ վարչապետը։
Չնայած մի շարք կոռուպցիոն սկանդալներին, որոնք մթագնել են կառավարության գործունեությունը, Ահերնը լավ արդյունքների է հասել տնտեսական ոլորտում։ Բացի այդ, նա Հյուսիսային Իռլանդիայի խաղաղ բանակցությունների ակտիվ մասնակից էր։
2002 թվականին կոալիցիան կրկին հաղթել է խորհրդարանական ընտրություններում, և Ահերնը պահպանել է իր պաշտոնը։ Իրաքի պատերազմում ամերիկյան զինված ուժերին տրամադրած կառավարության գաղտնի օգնությունը, ինչպես նաև տնտեսական ճգնաժամը մթագնում էին հաջորդ տարիները։ Միևնույն ժամանակ, Ահերնի համար հաջողություն է դարձել Իռլանդիայի նախագահությունը Եվրոպական միությունում 2004 թվականի առաջին կեսին, որի ընթացքում համաձայնեցվել է ԵՄ սահմանադրության տեքստը, ինչպես նաև տեղի է ունեցել 10 նոր երկրների անդամակցությունը ԵՄ-ին։
Կոալիցիան, որում ընդգրկված էր նաև Կանաչների կուսակցությունը, կառավարությունը կազմավորել է 2007 թվականին՝ խորհրդարանական ընտրություններից հետո․ Ահերնը դարձել է Իռլանդիայի առաջին վարչապետը, որն ընտրվել է երրորդ անընդմեջ ժամկետով։
2008 թվականի ապրիլի 2-ին տեղի ունեցած մամուլի ասուլիսի ժամանակ Ահերնը հայտնել էր, որ մայիսի 6-ին հրաժարվելու է վարչապետի և «Ֆիաննա ֆայլ» կուսակցության ղեկավարի պաշտոններից։ Ապրիլի 9-ին Բրայան Քոուենն ընտրվել է Ֆիաննա Ֆայլի նոր առաջնորդ։ Մայիսի 6-ից սկսած և մայիսի 7-ին Բրայան Քոուենը խորհրդարանի կողմից հաստատվել է Իռլանդիայի վարչապետի պաշտոնում։
Ահերնի դուստրը գրող Սեսիլիա Ահերնն է։ Երկրորդ դուստրը՝ Ջորջինան, ամուսնացած է իռլանդացի փոփ երգիչ Նիկի Բիրնի հետ։


== Ծանոթագրություններ ==
Գլխարկ

Գլխարկ, մարդու գլխի հարդարանք։ Ունեցել են բոլոր ժողովուրդները։ Հայաստանի տարբեր ազգագրական շրջաններում գործածել են տարբեր տեսակի գլխարկներ։ Բարձր Հայքում կանայք կրել են թելափնջով և առանց թելափնջի գլխարկներ։ Թելափնջով գլխարկները պատրաստվել են մուգ կարմիր բրդաթելից, փունջը՝ արծաթե գլխիկով կապույտ կամ մանուշակագույն մետաքսաթելից։ Երկրորդ տեսակը կարել են մուգ կարմիր թավշե գործվածքից (աստառը՝ բամբակե կտորից), շրջանաձև կարված գագաթին՝ ոսկեթելերով ասեղնագործել բուսանախշեր և ալիքաձև գծանախշեր։ Վասպուրականում, Տուրուբերանում, Աղձնիքում և այլուր կանայք գործածել են քաթանե գլխարկներ (արախչին), վրան՝ բրդե, բամբակե, մետաքսե գունավոր թելերով ասեղնագործված երկրաչափական ն բուսականնախշեր։ Վասպուրականում, Տուրուբերանում, Փոքր Հայքում, Կիլիկիայում տղամարդիկ գործածել են թաղիքե գլխարկներ(քոլոզ), Աղձնիքում (հատկապես Սասունում)՝ նաև գդակ, որը նույնպես կարվել է բամբակե կտորից և վրան բրդե գունավոր թելերով ասեղնագործվել երկրաչափական զարդանախշեր։ 
Կոստանդնուպոլսում, Տրապիզոնում, Սեբաստիայում, Վանում տղամարդիկ կրել են սև մետաքսաթելի փնջիկով գլխարկ (Բարձր Հայք, 19-րդ դար) թելի փևջիկով կարմիր ֆես։ Կարինում, Լոռիում, Գողթնում, Սյունիքում, Արցախում, Գեղարքունիքում և այլուր տղամարդիկ դրել են գառան մորթուց գլխարկներ։
(6733) 1992 EF

(6733) 1992 EF, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 2-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,016683 ա. մ., առավելագույնը մոտենում է 2,9015 ա. մ. հեռավորության վրա և հեռանում 3,1319 ա. մ.։ Արեգակի շուրջ մեկ ամբողջական պտույտ է կատարում 1913,78 երկրային օրվա ընթացքում, իր ուղեծրով շարժվելով միջինում 0,188109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6733) 1992 EF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆաշինալզինյու

Ֆաշինալզինյու  (պորտ.՝ Faxinalzinho), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 2 803 մարդ, ըստ 2006 թվականի տվյալների։ Տարածքը կազմում է 143,381 կմ2։ Բնակչության խտությունը՝ 19,5 մարդ/կմ²։


== Վիճակագրություն ==
Համախառն ներքին արտադրանքը կազմել է 28 611 655,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 10 011,08 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,744։


== Պատմություն ==
Քաղաքը հիմնադրվել է 1988 թվականի դեկտեմբերի 5-ին։
Կնյագինին (գյուղ, Կամենեց-Պոդոլսկիի շրջան)

Կնյագինին (ուկրաիներեն՝ Княгинин), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Կնյագինին գյուղում բնակվում էր 687 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուլկատովո

Մուլկատովո (ռուս.՝ Мулькатово, բաշկիրերեն՝ Мөлкәт), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 212 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտական և աշխատանքային փառքի կոթող (Շախտի)

Մարտական և աշխատանքային փառքի կոթող (ռուս.՝ Монумент боевой и трудовой славы), կոթող Ռուսաստանի Ռոստովի մարզի Շախտի քաղաքի Փառքի հրապարակում։ 


== Պատմություն ==
Մարտական և աշխատանքային փառքի կոթողը Ռոստովի մարզի Շախտի քաղաքում կառուցվել է 1967 թվականի նոյեմբերին` Հոկտեմբերյան հեղափոխության 50-ամյակի կապակցությամբ։ Համալիրի ստեղծմանն ու ֆինանսավորմանը մասնակցել են քաղաքի ձեռնարկությունները։ Ներդրում են կատարել Անտրացիտի հանքանորոգման գործարանի, «Գլուբոկայա» հանքավայրի և Շախտիի ՊՇԷԿ-ի աշխատանքային կոլեկտիվները։
Մարտական և աշխատանքային փառքի կոթողը ներառում է. ստելա, «Նրանց, ովքեր նվաճում էին, հաստատում և պաշտպանում խորհրդային իշխանությունը» գրությամբ տախտակ և հանքափորի լամպ։ Ստելան ու լամպը պատրաստված են չժանգոտող պողպատից Լուգանսկի մարզի Անտրացիտի հանքանորոգման գործարանում (ԱՀԳ)։ Ստելան տեղադրված է պատվանդանի վրա և պսակված է հնգաթև աստղով, որի վրա գրված է. «Խորհրդային Միության հերոսներ Շապկին Նիկոլայ Վասիլևիչ, Պուլնի Վասիլի Ֆեոդորովիչ, Տատարկին Պյոտր Եպսիֆովիչ, Գորովեց Ալեքսանդր Կոնստանտինովիչ, Ֆեդյունին Ալեքսանդր Կուզմիչ։ Սոցիալիստական ​​աշխատանքի հերոս Անդրիանով Իլյա Պետրովիչ»։ Սկզբնապես ստելայի վրա գրված էր. «Փառք Հոկտեմբերին»։ Ստելայի տակ կա ծաղկաթումբ։
18-մետրանոց ստելայի երկու կողմերում պատվանդանի վրա տեղադրվել է հանքափորների աշխատանքային սխրանքների պատկերներով 35 մետր երկարությամբ բարձրաքանդակ։
Ստելայի առջևի հրապարակում, ծառուղու երկու կողմերում, տեղադրված են Խորհրդային Միության հերոսներ Ն. Վ. Շապկինի, Վ. Ֆ. Պուլնու, Պ. Ե. Տատարկինի, Գ. Կ. Գորովցովի քանդակները։ Բարձրաքանդակի, ինչպես նաև Խորհրդային Միության հերոսների քանդակների նկարիչներն ու քանդակագործներն են ՌԽՖՍՀ մշակույթի վաստակավոր գործիչ Բ. Ու. Ակոլզինը, Լ. Ի. Գանշինը, Ն. Ա. Կարագոդինը և Ա. Կ. Դեմիդովիչը։ Հուշահամալիրի ստեղծման աշխատանքները կատարվել են ԽՄԿԿ Արտեմովսկու շրջկոմի և շրջանային խորհրդի գործադիր կոմիտեի ղեկավարությամբ։
Հուշարձանի բացման օրը նրա հիմքի մոտ լցվել է Մամաև կուրգանի, Միուսի ռազմաճակատի և Անհայտ զինվորի գերեզմանի սուրբ հողը։ Հուշարձանին շեֆություն են անում «Գլուբոկայա» հանքավայրը, Շախտիի թիվ 26 և թիվ 37 դպրոցները։


== Գրականություն ==
Ерёмина, Г.А. В памятниках города – его неповторимая судьба / Г.А. Ерёмина // К Вашим услугам. – 1988. - №18 (30апр.). – С. 10.
Ерёмина, Г.А. И памятники тоже говорят / Г.А. Ерёмина // Тумба. – 2007. - №7 (7 февр.). – С. 2.
Новиков, С. Горнякам посвящённые: [памятники, посвящённые шахтёрам]/ С. Новиков // Шахтинские известия. – 1997. – 22 авг. – С. 2.


== Արտաքին հղումներ ==
Памятники истории и культуры. Официальный сайт Департамента культуры г. Шахты
Монумент боевой и трудовой славы
Монумент боевой и трудовой славы
Goldie (երաժիշտ)

Քլիֆֆորդ Ջոզեֆ Փրայս, Բրիտանական Կայսրության շքանշան (անգլ.՝ Clifford Joseph Price), առավել հայտնի որպես Goldie Գոլդի, սեպտեմբերի 19, 1965(1965-09-19), Ուոլսոլ, Ուեսթ Միդլանդս, Անգլիա, Միացյալ Թագավորություն), բրիտանացի երաժիշտ, պրոդյուսեր, դիջեյ և դերասան։ Նա Metalheadz երաժշտական լեյբլի սեփականատերն է։


== Սկավառակագրություն ==


=== EP ===
Ring Of Saturn (1998, FFRR)


=== Ալբոմներ ===
1995 — Timeless (Metalheadz, FFRR)
1997 — Sampler (FFRR SAC1316)
2008 — Sine Tempus. The Soundtrack (Metalheadz)* 2007 — Goldie Presents Rufige Kru — Malice In Wonderland (Metalheadz)2013 — RA.EX138 Goldie (Resident Advisor RA.EX138)
2017 — The Journey Man (Metalheadz)1997 — Open Ended Interview CD (FFRR GINT 1)
1997 — Saturnz Return (FFRR)
1998 — Ring Of Saturn (FFRR)
2007 — Goldie Presents Rufige Kru — Malice In Wonderland (Metalheadz)
2008 — Sine Tempus. The Soundtrack (Metalheadz)
2013 — RA.EX138 Goldie (Resident Advisor RA.EX138)
2017 — The Journey Man (Metalheadz)


=== Դիջեյ-միքսեր ===
INCredible Sound Of Drum’n’Bass (1999 թվական, INCredible)
Goldie.co.uk (2001 թվական, Trust The DJ)
MDZ.03 — No Smoke Without Fire (2003 թվական, Metalheadz)
MDZ.04 (2004 թվական, Metalheadz)
MDZ.05 (2005 թվական, Metalheadz)
Drum & Bass Arena — The Classics (2006 թվական, Ministry Of Sound)
Watch The Ride (2008 թվական, Harmless)և այլ երգեր


== Ֆիլմագրություն ==
Պոնտեր (անգլ.՝ Everybody Loves Sunshine; 1999 թվական, կինոնկար)
Ամբողջ աշխարհն էլ քիչ է (անգլ.՝ The World Is Not Enough; 1999 թվական, կինոնկար) — Ցուլ, Վալենտինա Ժուկովսկու թիկնապահ
Մեծ կուշ (անգլ.՝ Snatch; 2000 թվական, կինոնկար) — Հանցագործ
The Price Of Air (2000, կինոնկար)
EastEnders (2001-2002 թվական, հեռուստասերիալ)
The Case (2002 թվական, կինոնկար)


== Ծանոթագրություններ ==


== Արտաքին հղումներ ==
Պաշտոնական վեբ-կայք
Goldie-ն DROP THE BASS կայքում
Հարցազրույց Գոլդիի հետ
Ռոքասիկուրա

Ռոքասիկուրա  (իտալերեն՝ Roccasicura), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 624 մարդ (2005 թվականի տվյալներով), բնակչության խտությունը կազմում է 22 մարդ/կմ²։ Զբաղեցնում է 29 կմ² մակերես։ Փոստային ինդեքս՝ 86080, հեռախոսային կոդ՝ +39 0865։ 


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 837131


== Արտաքին հղումներ ==
Վիճակագրության ազգային իսնտիտուտ (իտալ.)
http://www.istat.it/english/ Archived 2009-12-07 at the Wayback Machine.
100 խնդիր և աղջիկը

«100 խնդիր և աղջիկը» (անգլ.՝ Playing Mona Lisa), 2000 թվականին ռեժիսոր Մեթյու Հաֆմանի կողմից նկարահանված ամերիկյան կինոկատակերգություն։


== Սյուժե ==
Քլեր Գոլդեշտեյնը տաղանդավոր դաշնակահարուհի է, որը հիմնական քննությունը հանձնում է ընկերների հետ, այդ թվում ընկերոջ` Ջերեմիի հետ։ Բայց Ջերեմին այդ նույն շաբաթվա ընթացքում լքում է նրան։ Սան Ֆրանցիսկոյում տեղի ունեցած երկրաշարժը վնասում է այն բնակարանը, որտեղ ապրում է Քլերը, այդ իսկ պատճառով նա պետք է անցներ ամբողջ քաղաքը, որպեսզի գնա ծնողների հետ ապրելու։  Բայց այդ պարագայում ևս խնդիրները նրան հանգիստ չեն թողնում։ Նրա քույրը պատրաստվում է ամուսնանալ, մայրը տարված է օկուլտականությամբ, իսկ հայրը կորցրել է աշխատանքը։ Քլերի բոլոր մտքերը Ջերեմիի մասին են, չնայած ընկերուհիները փորձում են նրա ուշադրությունը շեղել։ Նրա սիրելի ուսուցիչը` Բենեթը լսումների օր է նշանակել, բայց նա որոշում է չներկայանալ։ Այնուհետև նա ծանոթանում է Էդիի հետ։


== Դերերում ==
Ֆիլմի DVD տարբերակը թողարկվել է 2001 թվականի ապրիլի 17-ին։


== Ծանոթագրություններ ==


== Արտաքին հղումներ ==
«100 խնդիր և աղջիկը»(անգլ.) ֆիլմը Internet Movie Database կայքում
«100 խնդիր և աղջիկը»  ВсеОКино.ру-ում
Երիտասարդության համերաշխության միջազգային օր

«Երիտասարդության համերաշխության միջազգային օր», միջազգային երիտասարդական օր, որը նշվում է ամբողջ աշխարհում ամեն տարի՝ ապրիլի 24-ին։ Երիտասարդության համերաշխության օրը ոչ աշխատանքային օր չէ, եթե չի համընկնում ազատ օրվա հետ։
«Երիտասարդության համերաշխության միջազգային օր» անցկացնելու նախաձեռնությունը պատկանում է Ժողովրդավարական երիտասարդության համաշխարհային ֆեդերացիային, որը միջազգային ձախակողմյան երիտասարդական կազմակերպություն է։ Ըստ կազմակերպիչների՝ այս օրը պետք է ծառայի միջազգային հանրության և աշխարհի բոլոր երկրների քաղաքական գործիչների ուշադրությունը երիտասարդության սոցիալական պաշտպանության խնդիրներին, երիտասարդական քաղաքականության ստեղծման և վարման անհրաժեշտության, կրթություն ստանալու հարցում օգնության, ինչպես նաև մշակութային կրթության և երիտասարդության ժամանցի խնդիրների լուծման վրա սևեռելուն։
Այս միջազգային օրվա համար ընտրվել է այն ամսաթիվը, որ օրը 1955 թվականին տեղի է ունեցել Ասիայի և Աֆրիկայի երկրների Բանդունգի համաժողովի եզրափակիչ հանդիպումը։ Առաջին անգամ «Երիտասարդության համերաշխության միջազգային օրը» նշվել է 1957 թվականին, այնուհետև այն անվանվել է «Երիտասարդության համերաշխության միջազգային օր՝ ընդդեմ գաղութարարության դեմ պայքարի, հանուն խաղաղ գոյակցության», բայց ժամանակի ընթացքում սկզբնական անունից մնացել են միայն առաջին չորս բառերը։
Երիտասարդության համերաշխության միջազգային օրն անցկացվել են երիտասարդական համագումարներ, կազմակերպվել են համերգներ, անցկացվել տոնական միջոցառումներ։ ԽՍՀՄ փլուզումից հետո, երբ այս միջազգային օրը զրկվել է իր գլխավոր հովանավորից, «Երիտասարդության համերաշխության միջազգային օրվա» տոնակատարությունը, նախորդ ժամանակների համեմատությամբ, գործնականում դադարել է։ Ներկայում այդ ամսաթիվը նշվում է հազվադեպ, սովորաբար կոմունիստական կուսակցությունների աջակցությամբ։


== Տես նաև ==
Երիտասարդության միջազգային օր
Երիտասարդության համաշխարհային օր (կաթոլիկություն)


== Ծանոթագրություններ ==


== Արտաքին հղումներ ==
24 апреля — Международный день солидарности молодежи Archived 2009-04-27 at the Wayback Machine. (ռուս.)
Ֆաննի Կորնֆորտ

Ֆաննի Կորնֆորտ (անգլ.՝ Fanny Cornforth, հունվարի 3, 1835(1835-01-03), Steyning, Horsham, Արևմտյան Սասեքս, Անգլիա, Մեծ Բրիտանիայի և Իռլանդիայի միացյալ թագավորություն - 1906, Լոնդոն, Մեծ Բրիտանիայի և Իռլանդիայի միացյալ թագավորություն), բնորդուհի, տնտեսուհի։
Դանթե Գաբրիել Ռոսսետտիի սիրուհին։


== Կենսագրություն ==
Ծնվել է Սուսեքսում՝ դարբնի ընտանիքում, իսկական անունը Սառա Կոքս (անգլ.՝ Sarah Cox) է։ Ռոսսետտիի հետ ծանոթացել է 1858 թվականին՝ դառնալով նրա մոդելը և սիրուհին Էլիզաբեթ Սիդալի բացակայության ժամանակ։
Երբ 1860 թվականին Սիդալը վերադարձել է, Ռոսսետտիին ամուսնացել է նրա հետ, ի պատասխան՝ Կորնֆորտը ամուսնացել է մեխանիկ Տիմոթի Հյուզի (անգլ.՝ Timothy Hughes) հետ, բայց նրանք իրար հետ երկար չեն ապրել։
Էլիզաբեթ Սիդալի մահվանից հետո 1862 թվականին տեղափոխվել է Ռոսսետտիի մոտ որպես տնային տնտեսուհի, և նրանց հարաբերությունները տևել են մինչև մահ։ Միևնույն ժամանակ նկարիչը կապ է ունեցել Ջեյն Մորիսի հետ, որը ամուսնացած էր Ուիլյամ Մորիսի հետ, այդ պատճառով սիրավեպը հարկ է եղել գաղտնի պահել։
Ինչ վերաբերվում է Կորնֆորտին, նրա հարաբերությունները Ռոսսետտիի հետ ոչ մեկի համար գաղտնիք չէր։ Նա ծագումով աղքատ սոցիալական խավից էր և նրա անկրթությունն ու կոպիտ արտասանությունը ցնցում էին նկարչի ընկերներին։ Ժամանակի ընթացքում Կորնֆորտը խիստ ավելացրել է քաշը, ինչի համար Ռոսսետտիից ստացել է «Թանկագին փղիկ» մականունը։ Բաժանման մեջ գտնվելով՝ Ռոսսետտիին նկարում և նրան էր ուղարկում փղիկներ։
Հարազատների միջամտության պատճառով Ռոսսետտիի առողջական վիճակի խիստ վատթարացումից հետո Կորնֆորտը ստիպված էր 1877 թվականին լքել նրա տունը։ 1879 թվականի նոյեմբերին ամուսնացել է Ջոն Շոթի (անգլ.՝ John Schott) հետ։
Ռոսսետտիի մահվան հաջորդ տարում նա ամուսնու հետ բացել է Ռոսսետտիի պատկերասրահը, որպեսզի վաճառի իր ունեցած մի քանի նկարը։ Նրա ամուսինը մահացել է 1891 թվականին, և Կորնֆորտը մնացել է իր խոզարածի՝ Ֆրեդերիկի հետ մինչև նրա մահը՝ 1898 թվականը, որից հետո վերադարձել է Արևմտյան Սուսեքս՝ շարունակելով ապրել ամուսնու ընտանիքի հետ, մինչև որ կամքին հակառակ ուղարկվել է աշխատանքային տուն։
Կյանքի վերջում տառապել է ծերունական սկլերոզից և 1907 թվականի մարտի 30-ին ընդունվել Սուսեքսի հոգեբուժարան, որտեղ 1909 թվականի փետրվարի 24-ին մահացել է թոքաբորբից։
Նրա կենսագիր և արվեստի պատմաբան Կ. Ուոլքերի պնդմամբ՝ թաղվել է Չիչեստերի գերեզմանոցում և փաստաթղթերում հիշատակվում է որպես Սառա Հյուզ։ Նրա անանուն գերեզմանը, ինչպես ենթադրվում է, հայտնաբերվել է 2015 թվականին։
Բեռն-Ջոնսը նրան օգտագործել է որպես բնորդուհի «Հույս» նկարի համար, որն անավարտ է մնացել։


== Նկարներում ==
1859 — Bocca Baciata (Գեղարվեստի թանգարան, Բոստոն).
1861 — Լուկրեցիա Բորջիա / Lucrezia Borgia
1861 — Հիասքանչ Ռոզամունդ / Fair Rosamund
1865 — Կապույտ տաղավարը
1868 — Լեդի Լիլիթ / Lady Lilith
1874 — Սուրբ Գրաալի կույսը
		
		
		


== Ծանոթագրություններ ==
Ալգանկիներեն

Ալգոնկիներեն, հյուս-ամերիկյան հնդկացիական լեզու, պատկանում է ալգոնկինյան լեզուների կենտրոնական խմբին։ Երբեմն այս անունով են կոչում ալգոնկինյան լեզվաընտանիքը։ Այս լեզուն ազգակից է օջիբվե լեզվին, որը օջիբվե բարբառի տարատեսակ է։ Ֆրանսերենի և անգլերենի հետ նրանով խոսում են Քվեբեկի և Օնտարիոյի ալգոնկինները։ 2006 թվականի դրությամբ՝ կային 2,680 ալգոնկիներեն խոսողներ, որոնցից միայն 10%-ից պակասն էր միալեզու։ Ինչպես շատ հնդկացիական լեզուներ, ալգոնկիներենը նույնպես բայական լեզու է, որտեղ բառերի մեծ մասի իմաստները ներառվում է բայերի մեջ՝ նախդիրների առանձին բառեր, ժամանակաձևեր օգտագործելու փոխարեն։
Քանի որ այս լեզվի անվանումից ծագել է ամբողջ ալգոնկինյան լեզուների խմբի անվանումը, հաճախ այն առաջացնում է տերմինաբանական շփոթություն։ Ըստ կառուցվածքի ալգոնկինյան լեզուն բազմահամադրական լեզու է։ Նախադասության հիմքը բայն է, ձևույթների միաձուլմամբ, բայը կարող է արտահայտել ամբողջ մի նախադասության իմաստ։


== Ծանոթագրություններ ==
Լազորկի (գյուղ, Օրոժիցյայի շրջան)

Լազորկի (ուկրաիներեն՝ Лазірки), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Լազորկի գյուղում բնակվում էր 2 816 մարդ։ Բնակավայրը զբաղեցնում է 9957 կմ² տարածք։ Բնակչության խտությունը կազմում էր 282,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9670) Մագնի

(9670) Մագնի (անգլ.՝ Magni), աստերոիդ աստերոիդների հիմնական գոտում։ Հայտնաբերվել է 1997 թվականի հուլիսի 10-ին Անդրեա Բոատինիի կողմից Կամպո Իմպերատորեյում։
Միջին հեռավորությունը Արեգակից կազմում է 2,98965 ա. մ., առավելագույնը մոտենում է 2,8432 ա. մ. հեռավորության վրա և հեռանում 3,1361 ա. մ.։ Արեգակի շուրջ մեկ ամբողջական պտույտ է կատարում 1888,12 երկրային օրվա ընթացքում, իր ուղեծրով շարժվելով միջինում 0,190666 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9670) Մագնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պլովդիվի միջազգային տոնավաճառ

Պլովդիվի միջազգային տոնավաճառ (բուլղար․՝ Международен панаир Пловдив), Բուլղարիայի ամենամեծ և հին տոնավաճառը, որը գտնվում է Պլովդիվ քաղաքում։ Ստեղծվել է 1892 թվականի օգոստոսին որպես արդյունաբերական, գյուղատնտեսական արտադրանքների ցուցադրության վայր։


== Պատմություն ==
Ցուցադրության առաջին տարում տոնավաճառն ունեցել է 90,000 մ2 տարածք, 2,5 ամսում 24 երկրներից ունեցել է 162,000 այցելու։ 1933 թվականին կազմակերպվել է Ազգային արդյունաբերական ցուցահանդես, որին մասնակցել են 424 ցուցադրողներ և 120,000 այցելու։ Հաջորդ ցուցադրությունը կազմակերպվել է 1934 թվականին, և մայիսի 16-ին Պլովդիվի տոնավաճառը դարձել է մշտական հիմունքներով գործող Բուլղարիայի միակ տոնավաճառը։ Տոնավաճառը միջազգային է դարձել 1936 թվականին՝ միանալով Ցուցահանդեսային արդյունաբերության համաշխարհային ընկերակցությանը։ 1936 թվականի տոնավաճառին մասնակցել են 1000 բուլղարական և 385 օտարերկրյա ընկերություններ։ 

Պլովդիվի ժամանակակից միջազգային տոնավաճառը գտնվում է մեծածավալ ցուցահանդեսային 360,000 մ2տարածք զբաղեցնող համալիրում, որի 95,000 մ2 ցուցահանդեսային տարածք է (60,000 մ2 ներքին տարածք)։ Ցուցահանդեսն ունի 24 բազմաֆունկցիոնալ տաղավար և Արևելյան Եվրոպայում ամենամեծն է տարածքով։ Տարեկան կազմակերպվում են 40 ցուցադրություններ, որոնց մասնակցում են 58 երկրներ և 7000 ցուցադրողներ։


== Տես նաև ==
Տոնավաճառ


== Ծանոթագրություններ ==


== Արտաքին հղումներ ==
Պաշտոնական կայք
Կիրգեսաարե (Էստոնիայի շրջան)

Կիրգեսաարե շրջան (էստ․՝ Kõrgessaare vald), շրջան Էստոնիայի Հիյումաա նահանգում։ Շրջանի կենտրոնն է Կիռգեսսաառե գյուղական ավանը։


== Բնակչություն ==
2006 թվականի տվյալներով շրջանում բնակվում էին 1329 մարդ։ Բնակչության խտությունը շրջանում կազմում էր 3,5 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Նովոսելիդովկա

Նովոսելիդովկա (ուկրաիներեն՝ Новоселидівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Նովոսելիդովկա գյուղում բնակվում էր 999 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռինիոֆիտներ

Ռինիոֆիտներ (լատ.՝ Rhyniophyta), պսիլոֆիտներ (լատ.՝ Psilophyta), բարձրակարգ բույսերի հնագույն և ամենապարզ բրածո խումբը (կամ բաժինը)։


== Տարածում ==
Տարածված են եղել խոնավ, ճահճոտ վայրերում, մերձափնյա ծանծաղուտներում։ Արմատներ և տերևներ չեն ունեցել, ցողունները ճյուղավորված են եղել դիխոաոմիկ կամ դիխոպոդիալ, գագաթնային սպորանգիումներով։


== Արտաքին հղումներ ==
http://www.palaeos.com/Plants/Rhyniophytes/index.html Archived 2009-03-07 at the Wayback Machine.
http://www2.ncsu.edu/unity/lockers/project/dendrology/index/plantae/vascular/vascular.html Archived 2007-04-23 at the Wayback Machine.
Палеонтологи уточнили время и место появления сосудистых растений. «Элементы». 18.04.2009
Պրիոսկոլիե (գյուղ, Դվուրեչենսկի շրջան)

Պրիոսկոլիե (ուկրաիներեն՝ Приоскілля), գյուղ Ուկրաինայի Խարկովի մարզի Դվուրեչենսկի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշխենիկ Ներքին

Աշխենիկ Ներքին, գյուղ Արևմտյան Հայաստանում, Խարբերդի վիլայեթի Խոզաթի գավառակում։


== Բնակչություն ==
XX դարի սկզբին ուներ 35 տուն  բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։ Զբաղվում էին նաև երկրագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էմմա Սպարե

Բարոնուհի Էմմա Սպարե (շվեդերեն՝ Emma Sparre, լրիվ անունը՝ Emma Josepha Sparre, ծննդյամբ Munktell, հունիսի 29, 1851(1851-06-29)[…], Grycksbo, Ֆալուն, Դալարնա, Շվեդիա - սեպտեմբերի 8, 1913(1913-09-08)[…], Rättvik, Դալարնա, Շվեդիա), շվեդ նկարչուհի։


== Կենսագրություն ==
Էմմա Սպարեն ծնվել է 1851 թվականի հունիսի 29-ին, Ֆալուն քաղաքում։ Ձեռներեց և երաժիշտ Հենրիկ Մունկտելլի և նրա կնոջ՝ Քրիստինա Ավգուստի (Christina Augusta Eggertz, 1818-1889) դուստրը, շվեդ կոմպոզիտորներ Հելենա Մունկտելլի և Ամալյա Հելմի քույրը։ Էմման ինը երեխաներից ամենակրտսերն էր։ Երբ 1861 թվականին հայրը մահացավ, ամբողջ ընտանիքը տեղափոխվեց Ստոկհոլմ, որտեղ մայրը բիզնեսով էր զբաղվում։ Էմման նկարչություն սովորել է մասնավոր հիմունքներով Ազատ արվեստի թագավորական ակադեմիայի անդամ Ավգուստ Մալմստյրոմի մոտ։ Հետագայում սովորել է Դյուսելդորֆում, Հռոմում և հատկապես երկար ժամանակ Փարիզում, որտեղ ձեռք է բերել արվեստանոց և սովորել ֆրանսիացի նկարիչներ Գուստավ Կյուրտուայի և Պասկալ Դանյան Բուվրեի մոտ։ Էմմայի արվեստանոցը դարձավ փարիզյան շատ նկարիչների հանդիպումների վայր։ Էմմա Սպարեն 1890-ականներին տեղափոխվեց Շվեդիա, իսկ 1897 թվականին Դալարնա լենում կառուցեց իր սեփական Solgården տունը, որտեղ նա հյուրընկալում էր շատ հայտնի մարդկանց։ 2001 թվականին Solgården-ը հռչակվեց մշակութային հուշարձան։
Էմմա Սպարեն իր աշխատանքները ցուցադրեց 1893 թվականին Չիկագոյում կազմակերպված Համաշխարհային կոլումբիական ցուցահանդեսում, ինչպես նաև 1889 թվականին՝ Փարիզում անցկացվող Համաշխարհային ցուցահանդեսում։ Էմմա Սպարեի աշխատանքները ցուցադրվում են Շվեդիայի մի շարք թանգարաններում, այդ թվում Ազգային թանգարանում։
Էմմա Սպարեն մահացել է 1913 թվականի սեպտեմբերի 8-ին, Դալարնա լենի Ռետտվիվիկ ծխական համայնքում։


== Ընտանիք ==
1870-1891 թվականներին Էմմա Սպարեն ամուսնացած է եղել իր գործընկեր նկարիչ Կառլ Սպարեի հետ (1839-1910)։ Նրանք ունեցել են մեկ դուստր՝ Մարթան, որը նույնպես նկարիչ էր։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Sparre, Emma
Emma Sparre
Swedish Women Painters: 1893 Chicago World's Fair and Exposition
Գրիգոր Վարագեցի դպիր

Գրիգոր Վարագեցի դպիր (կամ Վանեցի) XVII դարի հայ տարեգիր և գրագիր։
Աշխատել է Վան քաղաքից ոչ հեռու գտնվող Վարագավանքում։ 1684 թվականին Հայսմավուրքներից մեկը արտագրելիս, էջերի լուսանցքներում գրել է ոչ այնքան մեծ ժամանակագրություն, որը ընդգրկում է 1306-1682 թվականները (հիշատակված է նաև VII-XII դարերի մի քանի իրադարձություններ, բայց կապող պատմողական մասը սկսվում է XIV դարի սկիզբից)։ Արժեք են ներկայացնում Գրիգորի կյանքին վերաբերող վերջին շրջանի մի քանի հաղորդագրություններ(օրինակ, 1648 թվականինի Վանի երկրաշարժի մասին)։ Ժամանակագրության վերջում Գրիգորը ավելացրել է իր բանաստեղծություններից մեկը՝ «Սակս ծուխ քաշողաց»։ Բանաստեղծությունում ծխելը ներկայացվում է որպես լուրջ մեղք, հեղինակը դժգոհում է, որ կան հիմարներ, ովքեր ծխախոտ ձեռք բերելու համար պարտքով գումար են վերցնում, որ այս վնասակար սովորությունը տարածվել է նույնիսկ հոգևորականների շրջանում և այլն։
Վարագեցու ժամանակագրությունը մասնակիորեն լույս է տեսել 1888 թվականին, լիարժեք քննադատական հրատարակությունը լույս է տեսել 1912 թվականին, ապա ևս մեկ անգամ 1956 թվականին։ 2011 թվականին թարգմանվել է չեխերեն։
Ձեռագրեր՝

Մատենադարան, ձեռագիր № 4723Հրատարակություն՝

Ղևոնդ Փիրղալեմյան, Նոտարք հայոց, Կոստանդնուպոլիս, 1888, էջ 123, 171, 207, 227։ (հատվածներ)
Ն. Աղանեանց, Դիվան հայոց պատմության, Թիֆլիս, հատոր 10, 1912 թվական, 59-66 էջ։
Мелкие хроники (XIII—XVIII вв.) / сост. В. А. Акопян. — Ер.: изд-во АН АрмССР, 1956. — Т. 2. — С. 283—284,381—383.
Kronika písaře Grigora Varageciho (Řehoře z Varagu) // Arménské kroniky od jezera Van. 16.–18. století / ed. Petra Košťálová. — 2011. — С. 83—86. — 285 с. — ISBN 9788087378175 (перевод на չեխ․՝ )


== Ծանոթագրություններ ==


== Արտաքին հղումներ ==
«О курильщиках»(հայ.)
Հաղթական մույթեր

Հաղթական մույթեր (ռուս.՝ Триумфальные пилоны, նաև՝ «Պորոխովիեի մույթեր», անգլ.՝ Пилоны на Пороховых), մույթեր  Ռուսաստանի Դաշնության Սանկտ Պետերբուրգ քաղաքում, ստալինյան նեոկլասիցիզմ ոճի ճարտարապետության հուշարձան «Փառքի կանաչ գոտի» համալիրի կազմի մեջ։ Գտնվում է Կոմունայի փողոցի հյուսիսային մասում, Հայրենական փողոցի հետ նրա հատման վայրում, ճանապարհի երկու կողմերում, երթևեկելի մասին կիպ։
Կառուցվել են 1953 թվականին Հայրենական մեծ պատերազմում Լենինգրադի պաշտպանների պատվին։
Կառուցելու ժամանակ մույթերը նշում էին քաղաքի սահմանը (նաև Պորոխովիե պատմական շրջանի), և մինչ օրս գտնվում են նրա մոտ։


== Նկարագրություն ==
Մույթերը կառուցվել են վարդագույն գրանիտից և ունեն մոտ 8 մետր բարձրություն և 1,5 մետր լայնություն։ Մույթերի վերին մասերը զարդարված են Լենինի և Ստալինի խորաքանդակներով, իսկ ավարտվում են պսակների մեջ հնգաթև աստղերով։
Դրանք Սանկտ Պետերբուրգում Ստալինի մինչև մեր օրերը պահպանված չորս պատկերներից երկուսն են (երրորդը գտնվում է գետնի տակ՝ մետրոպոլիտենի «Ապստամբության հրապարակ» կայարանի նախասրահում, իսկ չորրորդը՝ Եկատերինգոֆում գտնվող «Կրասնոդոնի հերոսներին» հուշարձանի դրոշին), բայց միայն մույթերի վրա են Ստալինի դիմանկարները զբաղեցնում կենտրոնական տեղ։
Հարավային և հյուսիսային կողմերից դիտելիս ձախից գտնվում է Լենինի խորաքանդակը, իսկ աջից՝ Ստալինի, ընդ որում՝ նրանք նայում են իրար։ Ճանապարհին հակադիր կողմերից դիտելիս մույթերի վրա երևում են հուշատախտակները, որոնք խորաքանդակների և աստղերի հետ միատոն են։


== Պատմություն ==
1960-ական թվականներին Ստալինի խորաքանդակները ծածկել էին թիթեղյա օվալներով։ 1990-ական թվականներին այնտեղից անհետացան նաև աստղերը, սակայն Հաղթանակի 60-ամյակին (2005 թվականին) մույթերը վերականգնվեցին, ժանգոտած թիթեղյա օվալները հեռացվեցին Ստալինի խորաքանդակներից, աստղերը վերադարձվեցին, և մույթերը կրկին ստացան իրենց պատմական տեսքը։


== Ծանոթագրություններ ==
Պեչիշչե (այլ կիրառումներ)

Պեչիշչե, կարող է վերաբերել՝

Պեչիշչե - գյուղ Ռուսաստանի Սմոլենսկի մարզի Խիսլավիչսկի շրջանի կազմում
Պեչիշչե - գյուղ Ուկրաինայի Սումիի մարզի Սումիի շրջանում
(6273) Կիրունա

(6273) Կիրունա (անգլ.՝ Kiruna), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 1-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,480491 ա. մ., առավելագույնը մոտենում է 1,8691 ա. մ. հեռավորության վրա և հեռանում 3,0919 ա. մ.։ Արեգակի շուրջ մեկ ամբողջական պտույտ է կատարում 1426,94 երկրային օրվա ընթացքում, իր ուղեծրով շարժվելով միջինում 0,252289 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6273) Կիրունա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրունիկի

Գրունիկի (ուկրաիներեն՝ Груники), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Գրունիկի գյուղում բնակվում էր 1 416 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)